ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

N – Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՄԱՅԻՍԻ 23-Ի N 606-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով Հայաստանի Հանրապետության հարկային օրենսգրքի 79-րդ հոդվածի 1-ին մասը և ղեկավարվելով Հայաս­տանի Հանրա­պետության կառավարության 2017 թվականի հոկտեմբերի 5-ի N1225-Ն որոշման պահանջներով՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2019 թվականի մայիսի 23-ի` «Ներդրումային ծրագրի շրջանակներում «Պարկ Գրուպ» սահմանափակ պատասխանատվությամբ ընկերու­թյան կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու մասին» N 606-Ա որոշման հավելվածի ցանկում կատարել հետևյալ փոփոխությունները.

1) 16-րդ և 17-րդ տողերի «Շարժական տուն, շինություն (Building)» անվանումները փոխարինել «Շինություն (Building)» անվանումներով։

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՄԱՅԻՍԻ 23-Ի N 606-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ**

1. **Անհրաժեշտությունը**

Սույն որոշման նախագծի ընդունումը պայմանավորված է «Պարկ Գրուպ» սահմանափակ պատասխանատվությամբ ընկերության կողմից` ՀՀ կառավարության 2019 թվականի մայիսի 23-ի N 606-Ա որոշման համաձայն ներդրումային ծրագրի շրջանակներում իրականացվող աշխատանքների` ներմուծվող ապրանքների ցանկում փոփոխման անհրաժեշտությամբ:

1. **Ընթացիկ իրավիճակը և խնդիրները**

***Նախագծով նախատեսվում է*** կատարել փոփոխություններ ՀՀ կառավարության 2019 թվականի մայիսի 23-ի N 606-Ա որոշման մեջ՝ մասնավորապես ցանկում փոփոխություններ կկատարվի 2 անվանումներում, որի արդյունքում գումարը կմնա անփոփոխ։

«Պարկ Գրուպ» ՍՊ ընկերությունը հիմնադրվել է 2017 թվականին։

Ներդրումային ծրագրի շրջանակներում Ընկերությունը նախատեսում է ՀՀ, ք. Երևանում կառուցել ընտանեկան ժամանցի և զվարճանքի այգի, որտեղ գործելու են եվրոպական արտադրության վերջին սերնդի կարուսելներ։ Գործարկումը 1-ին փուլի նախատեսվում է 2019 թվականի 4-րդ եռամսյակում։

Ներկա պահին աշխատակիցները 5-ն են, որոնց միջին աշխատավարձն էլ կազմում է 200 հազ․ դրամ։

Ներկայացված ներդրումային ծրագրի շրջանակներում ընկերությունը մտադիր է կատարել ընդհանուր շուրջ 7,5 մլրդ դրամի չափով ներդրում: Հետաձգման ենթակա ապրանքների համար նախատեսված գումարը կկազմի 4,94 մլրդ դրամ, իսկ հետաձգվող ԱԱՀ-ն գնահատվում է 0,98 մլրդ դրամ։ Հաշվի առնելով այն հանգամանքը, որ նախատեսվող սարքավորումների և կառուցվածքների ներմուծումը պայմանավորված է կատարվելիք աշխատանքների լայնածավալությամբ ու բարդությամբ, սարքավորումների մեծ մասի ԱՏԳ ԱԱ ծածկագրերի հստակեցմամբ՝ հայտնում ենք, որ նշված ներդրումային ծրագրի շրջանակներում սարքավորումների և կառուցվածքների ներմուծումն կարող է իրականացվել փուլ առ փուլ։

1. **Տվյալ բնագավառում իրականացվող քաղաքականությունը**

Ներդրումների ներգրավում, նոր տեխնոլոգիանների ներդրման խթանում և աշխատատեղերի ստեղծում:

1. **Կարգավորման նպատակը և բնույթը**
2. **Նախագծի մշակման գործընթացում ներգրավված ինստիտուտները և անձինք**

**Նախագիծը մշակվել է ՀՀ էկոնոմիկայի նախարարության, ՀՀ ֆինանսների նախարարության և ՀՀ ԿԱ պետական եկամուտների կոմիտեի կողմից:**

1. **Ակնկալվող արդյունքը**

Ներդրումային ծրագրի իրագործման արդյունքում ընկերությունում երեք տարվա ընթացքում կստեղծվի 350 նոր աշխատատեղ` 160 հազ․ դրամ միջին աշխատավարձով:

**7․ Այլ տեղեկություններ (եթե այդպիսիք առկա են)**

ԱՄՓՈՓԱԹԵՐԹ

«ՊԱՐԿ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |  |  |
| --- | --- | --- | --- |
| Հ/Հ | Առարկության, առաջարկության հեղինակը¸ գրության ստացման ամսաթիվը, համարը | Առարկության. առաջարկության բովանդակությունը | Եզրակացություն, կատարված փոփոխությունները |
|  | 1 | 2 | 3 |
| 1 | ՀՀ ֆինանսների նախարարություն 01/2-1/11678-20192019-07-12 | ՀՀ ֆինանսների նախարարությունը քննարկել է «ՊԱՐԿ ԳՐՈՒՊ» ՍՊԸ-ի կողմից ՀՀ վարչապետի աշխա­տա­կազմ ներ­կա­­յաց­­ված` «Ներ­­դրումային ծրագրի շրջանա­կ­ներում ապրանք­ների ներ­մուծ­ման դեպքում մա­ք­սային և հարկային մարմինների կողմից հաշվարկ­ված ավելացված արժեքի հարկի գու­մա­ր­ների վճարման ժամկետը երեք տարի ժամկետով հետաձգելու մասին» ՀՀ կառավարու­թյան 2019 թվա­­­կանի մայիսի 23-ի թիվ 606-Ա որոշ­մամբ հաստատված հավելվածի 16-րդ և 17-րդ տողե­րում նշված ապրանքների անվանում­ները փոփոխելու առաջար­կու­թյունը, որի վերա­բերյալ հայտնում ենք, որ դիտո­ղու­­թյուն­ներ և առաջարկություններ չկան: | Ընդունվել է ի գիտություն։ |
| 2 | ՀՀ ԿԱ պետական եկամուտների կոմիտե/3-2/39373-2019 2019-07-19 | Հայտնում ենք, որ «Պարկ Գրուպ» ՍՊԸ կողմից ներկայացված՝ ՀՀ կառավարության 2019 թվականի մայիսի 23-ի N 606-Ա որոշման հավելվածում ուղղում կատարելու առաջարկի առնչությամբ առարկություններ չունենք: |  Ընդունվել է ի գիտություն։ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ